Көші-қон комитеті қайта құрылып жатыр
"Көші-қон комитеті қайта құрылып жатыр" | "https://abai.kz/post/15829"
TITLE: Көші-қон комитеті қайта құрылып жатыр
URL: https://abai.kz/post/15829
META: "Көші-қон комитеті қайта құрылып жатыр" | "https://abai.kz/post/15829"
DATE: 21.01.2013
AUTHOR(s): Абай-Ақпарат
TOTAL WORDS: 353
TEXT: Президент Нұрсұлтан Назарбаевтың  «Қазақстан Республикасының мемлекеттік басқару жүйесін одан әрі жетілдіру туралы» жарлығына сәйкес , Қазақстан Республикасы Еңбек және халықты әлеуметтік қорғау министрлігінің Көші-қон комитеті құрылып, қайта жасақталып жатыр. Сөйтіп, көші-қон комитеті өзінің о бастағы орнына қайтып келді. Әзірге комитетті кім басқаратыны, жұмыс бағдарламасы қандай болатыны белгісіз. Бірақ, үміт үлкен. Үміт - қайта жасақталып жатқан көші-қон комитеті шетелдегі қазақ көшін бастапқы қарқынды жүйесіне салып, атажұртқа оралған қандастардың құжаттық, квоталық мәселелеріндегі олқылықтарды орнына келтіріп, көші-қон саласын қағазбастылықтан арылтар. Шет қонып, қиыр жайлаған қазақты жалғыз Отан - Қазақстанға әкелу - стратегиялық саясат! Алайда, соңғы жылдары осы стратегиялық саясатқа сызат түсіп, көші-қон тоқырап, бертінгі бірнеше жылда көшіп келген ағайынның құжаттану мен квота алу мәселесі қиындап кеткені рас. Абай.кз ақпараттық порталы көші-қон мәселесін ешқашан көзден таса қылмай әркез назарында ұстап келеді. Осы тұрғыда қазақ зиялыларының форумын ұйымдастырып, көші-қон мәселесін арнайы талқыға салып, билік орындарының назарына да ұсынған. Бұдан кейінде бұл мәселені жіті қадағалап отыратынымыз хақ. Президент Нұрсұлтан Назарбаевтың  «Қазақстан Республикасының мемлекеттік басқару жүйесін одан әрі жетілдіру туралы» жарлығына сәйкес , Қазақстан Республикасы Еңбек және халықты әлеуметтік қорғау министрлігінің Көші-қон комитеті құрылып, қайта жасақталып жатыр. Сөйтіп, көші-қон комитеті өзінің о бастағы орнына қайтып келді. Әзірге комитетті кім басқаратыны, жұмыс бағдарламасы қандай болатыны белгісіз. Бірақ, үміт үлкен. Үміт - қайта жасақталып жатқан көші-қон комитеті шетелдегі қазақ көшін бастапқы қарқынды жүйесіне салып, атажұртқа оралған қандастардың құжаттық, квоталық мәселелеріндегі олқылықтарды орнына келтіріп, көші-қон саласын қағазбастылықтан арылтар. Шет қонып, қиыр жайлаған қазақты жалғыз Отан - Қазақстанға әкелу - стратегиялық саясат! Алайда, соңғы жылдары осы стратегиялық саясатқа сызат түсіп, көші-қон тоқырап, бертінгі бірнеше жылда көшіп келген ағайынның құжаттану мен квота алу мәселесі қиындап кеткені рас. Абай.кз ақпараттық порталы көші-қон мәселесін ешқашан көзден таса қылмай әркез назарында ұстап келеді. Осы тұрғыда қазақ зиялыларының форумын ұйымдастырып, көші-қон мәселесін арнайы талқыға салып, билік орындарының назарына да ұсынған. Бұдан кейінде бұл мәселені жіті қадағалап отыратынымыз хақ. Ендігі жерде Еңбек және халықты әлеуметтік қорғау министрлігінің Көші-қон комитеті кез келген мәселеде көші-қон саласындағы қоғамдық ұйымдар және жекелеген азаматтармен ақылдасып, бірлікте жұмыс істейді деген ниеттеміз! Жаңадан жасақталып жатқан комитеттің ісі -шетелдегі әрбір қазақ баласының атамекенге оралсам деген арманының қанатына айналып, Отаным деп келген қандастың қамын күйттейді деп сенеміз! Abai.kz тобы
